Banka Botërore, Kosova me rritjen më të lartë ekonomike në rajon
Banka Botërore, vlerëson se gjatë vitit 2016 Kosova arriti të ulë papunësisë dhe varfërinë.
Përfaqësues të Bankës Botërore në Kosovë thonë se në vitin 2017 pritet që rritja ekonomike të shkojë në 3.9 për qind posaçërisht nga investimet publike dhe konsumi. Këto përfundime janë pjesë e raportit ekonomik mbi Evropën Juglindore, në të cilin thuhet se investimet vendase dhe ndërkombëtare janë çelësi për të përshpejtuar rritjen ekonomike në Kosovë. Shefi i Bankës Botërore për Kosovën, Marco Mantovanelli, tha se rritja ekonomike e Kosovës mbetet më e larta në rajon, dhe se sipas tij edhe këtë vit të dhënat flasin për një rritje ekonomike pozitive. tha zoti Mantovanelli. Sipas raportit të Bankës Botërore, rritja ekonomike në Kosovë krijoi vende të reja të punës dhe zvogëloi varfërinë në vitin 2016. Raporti bën thirrje që të rritet prodhimi dhe konkurrenca për ta bërë të qëndrueshme këtë rritje dhe për të zvogëluar papunësinë e lartë posaçërisht tek të rinjtë. Ekonomisti i Bankës Botërore, Agim Demukaj, foli për të arriturat e Kosovës që kanë mundësuar rritjen aktuale ekonomike. tha zoti Demukaj Ai tha se mënyra më e mirë për të krijuar vende të reja pune është përmes tërheqjes së investimeve të huaja të cilat sipas tij do të mundësonin rritjen e eksportit. tha zoti Demukaj. Në raport thuhet se gjatë këtij viti rritja ekonomike mund të ndikohet edhe nga rreziqet e jashtme, për shkak të situatës në përgjithësi në Evropë, Turqi dhe Rusi.